
Parlamentul României
Camera Deputaţilor
Comisia pentru muncă şi protecţie socială

	Bucureşti,
	4 decembrie 2019

	Nr.
	4c-9/592



	
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra proiectului de Lege pentru modificarea art.14 din Legea nr. 165/2018 privind acordarea biletelor de valoare, trimis Comisiei pentru muncă şi protecţie socială, cu adresa nr. PLx. 417/2019 din 1 octombrie 2019, pentru dezbatere şi examinare în fond.



PREŞEDINTE,
ADRIAN SOLOMON

Comisia pentru muncă şi protecţie socială

Parlamentul României
Camera Deputaţilor
Comisia pentru muncă şi protecţie socială

	Bucureşti,
	4 decembrie 2019

	Nr.
	4c-9/592


	
R A P O R T
asupra proiectului de Lege pentru modificarea art. 14 din Legea nr. 165/2018 privind acordarea biletelor de valoare


În temeiul art.94 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. PLx.417/2019 din 1 octombrie 2019, cu dezbaterea pe fond, în procedură obişnuită, a proiectului de Lege pentru modificarea art. 14 din Legea nr. 165/2018 privind acordarea biletelor de valoare.

Proiectul de lege are ca obiect de reglementare modificarea art.14 din Legea nr.165/2018, în sensul majorării valorii nominale a tichetelor de masă de la 15,18 lei la 20 de lei.

Proiectul de lege a fost adoptat de Senat în şedinţa din 25 septembrie 2019.
La întocmirea prezentului raport, Comisia a avut în vedere:
· avizul favorabil al Consiliului Legislativ (nr.377/14.05.2019)
· avizul favorabil al Consiliului Economic şi Social (nr.2070//24.04.2019)
· avizul favorabil al Comisiei pentru sănătate şi familie (nr.4c-10/281/16.10.2019)
· avizul favorabil al Comisiei pentru drepturile omului, culte şi problemele minorităţilor naţionale 
(nr.4c-6/576/8.10.2019)

La dezbaterile care au avut loc în şedinţa comisiei din 27 noiembrie 2019 şi-au înregistrat prezenţa 21 de deputaţi, din totalul de 22 de membri ai comisiei.
Raportul comisiei a fost adoptat cu unanimitate de voturi.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.91 alin.(9) din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport. 

			PREŞEDINTE,						SECRETAR,
			Adrian Solomon						Violeta Răduţ




Întocmit,
Consilier parlamentar Sorina Szabo

ANEXA
AMENDAMENTE ADMISE
În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text 
act normativ de bază
Legea nr. 165/2018
	Text
adoptat de Senat
	Text adoptat de comisie
(autorul amendamentului)
	
Motivare

	1. 
	
	
Titlul legii

Lege pentru modificarea art.14 din Legea nr.165/2018 privind acordarea biletelor de valoare

	
Nemodificat
	

	2. 
	
	
Art.I.- Articolul 14 din Legea nr.165/2018 privind acordarea biletelor de valoare, publicată în Monitorul Oficial al României, Partea I, nr.599 din 13 iulie 2018, cu modificările şi completările ulterioare, se modifică şi va avea următorul cuprins:


	
Nemodificat
	

	3. 
	
[bookmark: do|caII|ar14|pa1]Art. 14 - Valoarea nominală a unui tichet de masă nu poate depăşi suma de 15,18 lei.

	
“Art. 14 - Valoarea nominală a unui tichet de masă nu poate depăşi suma de 20 de lei la data aplicării prevederilor prezentei legi.”


	
“Art. 14 - Valoarea nominală a unui tichet de masă nu poate depăşi suma de 20 de lei.”


Autori:membrii comisiei
	
Pentru respectarea normelor de tehnică legislativă.

	4. 
	
	
Art.II.- Prevederile prezentei legi intră în vigoare la data de 1 a lunii următoare celei în care legea se publică în Monitorul Oficial al României, Partea I.

	
Art.II.- Prevederile prezentei legi intră în vigoare la data de întâi a lunii următoare celei în care prezenta lege se publică în Monitorul Oficial al României, Partea I.

Autori:membrii comisiei

	
Pentru respectarea normelor de tehnică legislativă.

